ବାଣ ନିଆଁରୁ ଅଗ୍ନିକାଣ୍ଡଃ ୩ ଦୋକାନ ଜଳିଗଲା\nବାଲିକୁଦା, ୧୪।୫ (ସ୍ବ.ପ୍ର.): ଜଗତସିଂହପୁର ଜିଲା ବାଲିକୁଦା ଥାନା ଅନ୍ତର୍ଗତ ମାଛଗାଁ ବଜାରରେ ରବିବାର ବିଳମ୍ବିତ ରାତିରେ ବାଣରୁ ନିଆଁ ଲାଗି ଅଗ୍ନିକାଣ୍ଡ ଘଟିଛି। ଏଥିରେ ୩ ଦୋକାନ ସମ୍ପୂର୍ଣ୍ଣ ଜଳିଯାଇଛି। ପ୍ରକାଶ ଯେ, ମାଛଗାଁ ବଜାରରେ ବରଯାତ୍ରୀ ପ୍ରସେଶନରେ ଯାଉଥିବା ବେଳେ ବାଣ ନିଆଁ ଅସିଲୋ ଗ୍ରାମର ବାବାଜୀ ପଣ୍ଡାଙ୍କ ଫର୍ଣ୍ଣିଚର ଦୋକାନ ଉପରେ ପଡ଼ିଥିଲା।\nବଜ୍ରପାତରେ ୧ ମୃତ, ୧ ଗୁରୁତର\nରାଜକନିକା,୧୪।୫(ଡି.ଏନ୍.ଏ)- ରାଜକନିକା ଅଞ୍ଚଳରେ ରବିବାର ବିଳମ୍ବିତ ରାତିରେ ବଜ୍ରପାତରେ ଜଣଙ୍କର ମୃତ୍ୟୁ ହୋଇଥିବାବେଳେ ଜଣେ ଗୁରୁତର ହୋଇଛନ୍ତି।\nପାରାଦୀପ,୧୪।୫(ସ୍ବ.ପ୍ର.)- ପାରାଦୀପ ଥାନା ଅନ୍ତର୍ଗତ ଗଡ଼ ପେଟ୍ରୋଲ ପମ୍ପ ଛକରେ ସୋମବାର ଏକ ଟ୍ରକ୍ ଦୁର୍ଘଟଣାରେ ପୁରୀ ଜିଲା ନିରାକାରପୁର କାଦୁଆ ଭାଟପଡା ଗ୍ରାମର ନିରଞ୍ଜନ ପ୍ରଧାନ ଗୁରୁତର ହୋଇଛନ୍ତି।\nମାର୍ଶାଘାଇରେ ମୁଗମଣ୍ଡି ଖୋଲିଲା\nମାର୍ଶାଘାଇ, ୧୪।୫(ଡି.ଏନ୍.ଏ.) : କେନ୍ଦ୍ରାପଡ଼ା ଜିଲା ମାର୍ଶାଘାଇ ସମବାୟ ସମିତିରେ ବୁଧବାର ମୁଗମଣ୍ଡି ଉଦ୍ଘାଟିତ ହୋଇଯାଇଛି। ମାର୍କଫେଡ଼ର ନିର୍ଦ୍ଦେଶକ ଡା. ପ୍ରତାପ କୁମାର ମିଶ୍ର ମୁଖ୍ୟ ଅତିଥିଭାବେ ଯୋଗଦେଇ ଏହାକୁ ଉଦ୍ଘାଟନ କରିଛନ୍ତି।\nମହାକାଳପଡ଼ା,୧୪।୫(ଡି.ଏନ୍.ଏ.): କେନ୍ଦ୍ରାପଡ଼ା ଜିଲା ମହାକାଳପଡ଼ା ବ୍ଲକ କଂସାରବଡଦାଣ୍ଡୁଆ ପଞ୍ଚାୟତ ରଡ଼ିଆ ଗ୍ରାମରେ ରବିବାର ବିଳମ୍ବିତ ରାତିରେ ହୋଇଥିବା ଝଡ଼ ବର୍ଷାରେ ବଜ୍ରପାତ ଯୋଗୁ ଅଗ୍ନିକାଣ୍ଡ ଘଟି ଜଣେ ମହିଳାଙ୍କ ୫ ବଖରା ପୋଡ଼ିଯାଇଛି।
